Jordanka Donkova
Store norske leksikon,Sport og spill,Friidrett,Løp
Jordanka Donkova er en tidligere friidrettsutøver fra Bulgaria som var blant verdens beste på de korte hekkeløpene på slutten 1980-tallet. Hun ble olympisk mester på 100 meter hekk i Seoul 1988 og hadde verdensrekord på distansen i nesten 30 år fra 1986 til 2016.
Donkova var i sin karriere den som løp de raskeste konkurransene tidsmessig, men lykkes ikke alltid i de store mesterskapene. Utendørs vant hun to internasjonale titler på 100 meter hekk: OL-gull i 1988 og EM-gull i 1986. I tillegg tok hun bronse i OL i 1992, sølv i EM 1982 og bronse i EM 1994. Hun tok ingen medaljer i verdensmesterskap utendørs, men vant sølv på 60 meter hekk innendørs i 1987. I tillegg vant hun tre EM-gull innendørs: i 1987, 1989 og 1994.Donkova ble totalvinner i Grand Prix 1986. Hun satte fire offisielle verdensrekorder på 100 meter hekk. De tre første kom i 1986, den siste i rett i forkant av OL i 1988 med 12,21. Denne rekorden stod helt til 2016 da Kendra Harrison fra USA løp på 12,20. Les mer i Store norske leksikon friidrett friidrett – olympiske mestere kvinner friidrett – utvikling av verdensrekordene